 డేవిడ్ అక్కడినుండి వెళ్ళిన నిమిషానికి మోటార్ సైకిల్ స్టార్టుచేసి ముందుకు వెళ్ళిన శబ్దం వచ్చింది.

 "ఇక రివాల్వర్ ఇచ్చేసి నీ గదిలోకి వెళ్ళమ్మా...." అన్నాడు గజదొంగ మంగులు. ఒక అడుగు ముందుకువేసి చెయ్యి చాపుతూ.

 దీప గాలిలోకి రివాల్వర్ పేల్చింది. మంగులు అక్కడే ఆగి పోయాడు భయంగా.

 "నో....నేను చెప్పినవన్నీ ఇస్తేనే నీకు రివాల్వర్ ఇస్తా" అంది దీప.

 "నేనసలు పెళ్ళే చేసుకోకూడదు. ఒకవేళ చేసుకుంటే ఇలాంటి పిల్లల్ని అస్సలు కనకూడదు!" అని మనసులో అనుకున్నాడు మంగులు.


                  23


 సెల్ తలుపు క్రిందనుండి మూడు అన్నం గిన్నెల్ని లోపలికి తోశాడు సెంట్రీ.

 చిన్నారావ్ ఆ గిన్నెల్ని తీస్కుని రాకా ముందు ఒకటి, రాంబాబు ముందు ఒకటి పెట్టి మూడోది తను తీస్కున్నాడు.

 ముగ్గురూ నేలమీద కూర్చున్నారు.

 ముందుగా చిన్నారావ్ గిన్నె ముక్కుదగ్గర పెట్టి వాసన చూసి మొహం చిట్లించాడు. తర్వాత రాంబాబు అదే పని చేశాడు.

 "ఏంటి?" అన్నాడు రాకా ఇద్దర్నీ చూస్తూ.

 "ఈ రోజూ సాంబార్ అన్నమే!" అన్నాడు చిన్నారావ్.

 "సాంబార్ అన్నం సాంబార్ అన్నంలాగే వుంటే ఫర్వాలేదు. కానీ అది అలా వుండదు. ఇంకేదోలా వుంటుంది....ఇక కుంకుడుకాయ పులుసు వాసనేస్తుంది...." అన్నాడు రాంబాబు.

 "అయితే మీ ఇద్దరికీ ఈ భోజనం నచ్చదు....అవునా?" అడిగాడు రాకా.

 రాంబాబు, చిన్నారావ్ లు మొహమొహాలు చూస్కుని ఘొల్లుమని నవ్వారు.

 "అదేం ప్రశ్న....? ఈ తిండి ఎవరికైనా నచ్చుతుందా అని?" అన్నాడు రాంబాబు.

 "మీకు నచ్చదుకదా?" అని వాళ్ళిద్దరి గిన్నెల్లోంచి సగం సగం సాంబారన్నం తీసి తన గిన్నెలో వేస్కున్నాడు రాకా.

 "నాకు నచ్చడంతో సంబంధం లేదు...." అంటూ తినడం స్టార్ట్ చేశాడు.

 రాంబాబు, చిన్నారావ్ లు వెర్రి మొహం వేశారు. రెండు క్షణాలాగి వాళ్ళు కూడా తినడం మొదలుపెట్టారు.

 రాకా పెద్ద పెద్ద ముద్దలు నోట్లోకి తోస్తూ అయిదు నిమిషాల్లో తినడం పూర్తిచేశాడు.

 రాంబాబు, చిన్నారావులు మాత్రం రాకా తీస్కోగా మిగిలిన ఆ కొద్దిపాటి అన్నాన్ని కష్టపడ్తూ పది నిమిషాలపాటు తిన్నారు.

 రాకా సిమెంట్ దిమ్మమీద నడుం వాల్చి బ్రేవ్ మని త్రేన్చాడు. రాంబాబు, చిన్నారావ్ లు నేలమీద కూర్చుని గోడకి జారగిలబడి కాళ్ళు బార్లా చాపుకుని కూర్చున్నారు.

 ఓ రెండు నిమిషాలపాటు నిశ్శబ్దంగా కూర్చున్నారు. ఎవరి ఆలోచనల్లో వాళ్ళున్నారు.

 ఉన్నట్టుండి "ఏంటో....ప్చ్" అన్నాడు రాంబాబు నిశ్శబ్దాన్ని భంగపరుస్తూ.

 "ఏంటాలోచిస్తున్నావ్?" అడిగాడు చిన్నారావ్.

 "మనం ఇలా జైల్లో వుండకుండా బయటే వుంటే ఈ పాటికి మటన్ బిర్యానీ, చికెన్ సిక్స్ టీ ఫైవ్....అన్నీ తిని వుండేవాళ్ళం...." అన్నాడు రాంబాబు నిట్టూరుస్తూ.

 "అవును! పది రూపాయల్లో అన్నీ తిని వుండేవాళ్ళం" అన్నాడు చిన్నారావ్.

 "పది రూపాయలకి అవన్నీ రావడం ఏంట్రా? మీకేమైనా మతిపోయిందా?" అన్నాడు రాకా బొజ్జ నిమురుకుంటూ. 

 "అవును....మేము ఇన్స్ పెక్టర్ అప్పారావ్ కి పదిరూపాయలిచ్చి ఏం తెమ్మంటే అదే తెచ్చేవాడు....ఇందాక చెప్పినవే కాకుండా దానితోబాటు ఫుల్ బాటిల్ మందు తెమ్మన్నా పది రూపాయలకే తెస్తాడు...." అన్నాడు చిన్నారావ్.

 "అదేంటి....ఇన్స్ పెక్టర్ మీరు కోరినవన్నీ ఎందుకు యిస్తాడు?" అడిగాడు రాకా.

 "మేమంటే వాడికి చచ్చేంత భయం కనుక" అన్నాడు రాంబాబు.

 రాకా గబుక్కున లేచి కూర్చున్నాడు.

 "అంటే మీరు అంత పవర్ ఫుల్ క్రిమినల్సా?" అడిగాడు రాకా వాళ్ళిద్దరి వంకా కళ్ళు పెద్దవిచేసి చూస్తూ.

 "మేము క్రిమినల్స్ కాదయ్యా బాబూ....మేము కానిస్టేబుల్స్" నెత్తికొట్టుకుంటూ అన్నాడు రాంబాబు.

 రాకా ఆశ్చర్యంగా వాళ్ళవంక చూశాడు.

 "కానిస్టేబుల్స్ అయిన మీకు ఇన్స్ పెక్టర్ భయపడ్డం ఏంటీ? అయినా పోలీస్ డిపార్ట్ మెంట్ కి చెందిన మీరు జైలులో వుండడం ఏంటీ?"

 రాంబాబు, చిన్నారావ్ లు జరిగినదంతా రాకాకి చెప్పారు.

 "కాబట్టి ప్రస్తుతం ఆ గజదొంగ మంగులు పుణ్యాన జైలులో వున్నాం...." అని స్టోరీని ముగించాడు రాంబాబు. "ఒరేయ్ మంగులూ...." గట్టిగా అరిచి పళ్ళు నూరాడు రాకా.

 "ఏంటి....మంగులు నీకు కూడా తెలుసా?" ఆశ్చర్యంగా అడిగాడు రాంబాబు.

 "తెలుసా ఏంటి? మంగులు నాకు బద్ద శత్రువు....నా గ్యాంగ్ కి వాడి గ్యాంగ్ కి అసలు పడదు. నా శత్రువు మీకు కూడా శత్రువు కాబట్టి ఈ రోజునుండీ మనం ఫ్రెండ్స్" అన్నాడు రాకా రాంబాబు, చిన్నారావ్ లకి షేక్ హ్యాండ్ ఇస్తూ.


  * * * *

 david akkadinundi vellina nimishaaniki motar saikil startuchesi munduku vellina sabdam vachindi.

 "ika rivalwar ichesi nee gadiloki vellamma...." annadu gajadonga mangulu. oka adugu mundukuvesi cheyyi chaaputuu.

 deepa gaaliloki rivalwar pelchindi. mangulu akkade aagi poyadu bhayamgaa.

 "noo....nenu cheppinavanni istene neeku rivalwar ista" andi deepa.

 "nenasalu pelle chesukokudadu. okavela chesukunte ilanti pillalni assalu kanakudadu!" ani manasulo anukunnadu mangulu.


                  23


 sel talupu krindanundi moodu annam ginnelli lopaliki toshaadu centry.

 chinnarao aa ginnelli teeskuni raka mundu okati, rambabu mundu okati petti moododi tanu teeskunnadu.

 mugguru neelameeda kuurchunnaaru.

 mundugaa chinnarao ginne mukkudaggara petti vasana chusi moham chitlinchaadu. tarvaata rambabu adhe pani cheshaadu.

 "enti?" annadu raka iddarnee chustuu.

 "ee roojoo sambar anname!" annadu chinnarao.

 "sambar annam sambar annamlaage vunte farvaledu. cony adhi alaa vundadu. inkedola vuntundi....ika kunkudukaya pulusu vaasanestundi...." annadu rambabu.

 "ayithe mee iddarikee ee bhojanam nachadu....avuna?" adigaadu raka.

 rambabu, chinnarao lu mohamohalu chuskuni ghollumani navvaaru.

 "adem prasna....? ee tindi evarikainaa nachutunda ani?" annadu rambabu.

 "meeku nachadukada?" ani valliddari ginnellonchi sagam sagam sambarannam teesi tana ginnelo veskunnadu raka.

 "naaku nachadamtho sambandham ledu...." antuu tinadam start cheshaadu.

 rambabu, chinnarao lu verri moham vaesaaru. rendu kshanaalaagi vaallu kuudaa tinadam modalupettaaru.

 raka pedda pedda muddalu notloki tostu ayidu nimishaallo tinadam puurticheesaadu.

 rambabu, chinnaraolu maatram raka teeskoga migilina aa koddipati annaanni kashtapadtuu padi nimishaalapaatu tinnaru.

 raka siment dimmameeda nadum valchi brave mani trenchaadu. rambabu, chinnarao lu neelameeda kuurchuni godaki jaragilabadi kaallu barla chaapukuni kuurchunnaaru.

 oo rendu nimishaalapaatu nissabdamgaa kuurchunnaaru. evari aalochanallo vaallunnaaru.

 unnattundi "ento....pch" annadu rambabu nissabdaanni bhangaparustuu.

 "entalochistunnav?" adigaadu chinnarao.

 "manam ilaa jaillo vundakunda bayate vunte ee paatiki maton biryani, chiken sicks t faive....annee tini vundevallam...." annadu rambabu nittoorustuu.

 "avunu! padi roopaayallo annee tini vundevallam" annadu chinnarao.

 "padi roopaayalaki avannee ravadam entra? meekemainaa matipoyinda?" annadu raka bojja nimurukuntu. 

 "avunu....memu ins pector apparao ki padiruupaayalichi yem temmante adhe tecchevaadu....indaaka cheppinave kakunda daanitobaatu ful batil mandu temmanna padi roopaayalake testaadu...." annadu chinnarao.

 "adenti....ins pector meeru korinavanni enduku yistaadu?" adigaadu raka.

 "memante vaadiki chachenta bhayam kanuka" annadu rambabu.

 raka gabukkuna lechi kuurchunnaadu.

 "ante meeru anta paver ful criminalsa?" adigaadu raka valliddari vanka kallu peddavichesi chustuu.

 "memu criminals kadayya baaboo....memu conistables" nettikottukuntu annadu rambabu.

 raka aascharyamgaa vaallavanka chushadu.

 "conistables ayina meeku ins pector bhayapaddam anty? aina polies depart ment ki chendina meeru jailulo vundadam anty?"

 rambabu, chinnarao lu jariginadantaa rakaki cheppaaru.

 "kabatti prastutam aa gajadonga mangulu punyaana jailulo vunnam...." ani storyni muginchaadu rambabu. "orey manguluu...." gattigaa arichi pallu nooraadu raka.

 "enti....mangulu neeku kuudaa telusa?" aascharyamgaa adigaadu rambabu.

 "telusa enti? mangulu naaku badda satruvu....naa gang ki vaadi gang ki asalu padadu. naa satruvu meeku kuudaa satruvu kabatti ee rojunundi manam frends" annadu raka rambabu, chinnarao laki shek hand istuu.


  * * * *
